
Sprijin integrat pentru educația timpurie în județul Vrancea, prin programul „Start în educație”: 1198 copii, 279 părinți și 23 de educatori beneficiază de resurse educaționale și intervenții dedicate

Județul Vrancea, 2026. În perioada octombrie 2025 – septembrie 2026, 42 de comunități vulnerabile din județul Vrancea sunt incluse în proiectul „Start în educație”, cel mai amplu program național dedicat educației timpurii, derulat de Fundația World Vision România și Fundația OMV Petrom.
Programul urmărește să ofere copiilor preșcolari șanse mai bune la educație încă din primii ani de viață, prin intervenții complementare care sprijină simultan copilul, familia, grădinița și cadrele didactice. Activitățile programului includ distribuirea de resurse educaționale pentru copiii preșcolari, sesiuni de educație parentală în cadrul „Școala Părinților”, dotarea grădinițelor cu kit-ul educațional „ABC Grădi” și formarea cadrelor didactice în cadrul unui curs acreditat.
 „Ghiozdănel cu viitor” pentru copiii preșcolari 
Fiecare copil preșcolar inclus în program primește un „Ghiozdănel cu viitor”, care cuprinde materiale educaționale moderne și adaptate nevoilor de dezvoltare ale vârstei. Rechizitele, cărțile, jocurile educative și materialele pentru activități practice îi ajută pe copii să învețe prin joacă și să își dezvolte abilitățile cognitive, motrice și sociale.
Intervenția urmărește să încurajeze participarea constantă la grădiniță și să ofere familiilor resurse care susțin continuarea învățării și acasă.
„Ghiozdănel cu viitor a adus mai mult decât materiale educaționale în grădiniță, copii au fost mai dornici să învețe lucruri noi și au participat cu mai multă bucurie la activități. Am observat că părinții s-au implicat mai mult în timpul petrecut cu cei mici acasă, iar interesul copiilor pentru cărți, jocuri și învățare prin joacă a crescut vizibil.”, a declarat un educator.
“Consider că acest ghiozdănel este un real ajutor pentru copii, oferindu-le un start frumos în educație și încurajându-i să descopere lucruri noi. Rechizitele sunt calitative, în culori atractive iar cărțile frumos ilustrate. Este o inițiativă minunată, care merită apreciată.”, a declarat un părinte.

Grădinițe dotate cu materiale educaționale
30 de grădinițe din program au primit kitul educațional „ABC Grădi”, care conține materiale educaționale și jocuri adaptate vârstei copiilor. Resursele contribuie la dezvoltarea limbajului, motricității, atenției și colaborării între copii, sprijină procesul de învățare într-un mod interactiv și oferă educatorilor instrumente suplimentare pentru lucrul cu preșcolarii, fiind integrate în activitățile zilnice. 


„Kitul ABC Grădi ne-a oferit resurse variate și ușor de integrat în activitățile zilnice. Materialele sunt atractive, stimulează curiozitatea copiilor și transformă procesul de învățare într-o experiență interactivă și plăcută pentru întreaga grupă.”, ne-a spus un cadru didactic.

Ateliere pentru părinți și resurse pentru consolidarea relației părinte–copil
În cadrul componentei „Școala părinților”, părinții participă la ateliere de educație parentală, unde discută despre dezvoltarea emoțională a copiilor, comunicarea în familie și metode de sprijin adaptate vârstei preșcolare. Programul oferă părinților acces la instrumente practice și resurse care pot fi folosite în activitățile de zi cu zi cu cei mici, precum Ghidul părinților pentru educația timpurie.
Totodată, aceștia au acces la o bibliotecă video cu tutoriale disponibile online pe canalul Youtube Start în educație, resursă disponibilă tuturor părinților interesați să susțină dezvoltarea copiilor între 0 și 6 ani.
„Atelierele din cadrul Școlii părinților m-au ajutat să înțeleg mai bine nevoile copilului meu și mi-au oferit soluții practice pentru a comunica mai bine cu el. A fost o experiență din care am plecat cu mai multă încredere că voi reuși să îmi ajut copilul pe viitor.”, a povestit unul dintre părinții participanți. 

Cadre didactice formate pentru a susține întreaga comunitate 
23 de educatori din județul Vrancea participă la cursul acreditat „Bune practici în educația parentală”, prin care își dezvoltă competențele de colaborare cu părinții și metodele de lucru centrate pe nevoile copilului. Aceștia devin, la rândul lor, resurse valoroase pentru părinți și comunități, consolidând legătura dintre grădiniță, familie și copil.
Programul contribuie la consolidarea relației dintre familie și grădiniță și susține crearea unui mediu educațional bazat pe comunicare, empatie și implicare activă.
„Cursul Bune practici în educația parentală mi-a oferit instrumente concrete și exemple ușor de aplicat în activitatea de zi cu zi. Am plecat cu mai multă încredere în relația cu părinții și cu o perspectivă mai clară asupra modului în care putem construi un parteneriat autentic pentru binele copilului.”, a declarat unul dintre cadrele didactice participante.
„Participarea la cursul de educația parentală a fost o experiență foarte utilă și relevantă pentru activitatea mea didactică. Am apreciat abordarea practică, bazată pe exemple reale, schimb de experiențe și soluții aplicabile în relația cu părinții și copiii. Atmosfera deschisă și implicarea formatorilor au încurajat dialogul și reflecția profesională, oferindu-mi instrumente valoroase pentru consolidarea parteneriatului dintre grădiniță și familie. Recomand cu încredere acest curs tuturor cadrelor didactice.”, a povestit unul dintre cadrele didactice participante.


Cadrele didactice au la dispoziție și un ghid de activități pentru părinți și educatori – „Joc și Joacă – mișcare și distracție pentru cei mici”.  
Începând din acest an, părinții, educatorii și specialiștii au acces la startineducatie.ro, primul hub național dedicat educației timpurii din România, lansat de Fundația World Vision România și Fundația OMV Petrom. Platforma oferă gratuit resurse și instrumente pentru părinți, educatori și grădinițe: de la ghiduri și activități practice, la webinare, cursuri și programe de mentorat dedicate dezvoltării copiilor în primii ani de viață.

Patru ani de intervenții dedicate educației timpurii
”Start în educație” vine în sprijinul a 240.000 de copii cu vârste între 3-6 ani, 50.000 de părinți, 9.000 de educatori și 4.500 de grădinițe din comunitățile defavorizate din toată țara. Ajuns la al patrulea an de implementare, „Start în educație” continuă să dezvolte un model integrat de intervenție care susține accesul copiilor vulnerabili la educație timpurie de calitate. 
De asemenea, programul contribuie la întărirea parteneriatului dintre familie, școală și comunitate și promovează importanța primilor ani de viață în dezvoltarea copiilor.

Despre World Vision România
World Vision România este o organizație care desfășoară programe de educaţie, intervenție umanitară, dezvoltare și advocacy, având în centru bunăstarea copilului. În 32 de ani de activitate, a sprijinit peste 500.000 de copii și adulți din aproape 3.000 de comunități din 41 de județe. Organizația face parte din rețeaua World Vision International, prezentă în aproape 100 de țări.

Despre Fundația OMV Petrom
Lansată în 2022, Fundația OMV Petrom susține programe și investiții pe termen lung pentru comunități dezavantajate, în trei domenii cheie: educație, mediu și sănătate. Mai multe detalii pe www.fundatiaomvpetrom.ro.

Localitățile din județul Vrancea care au beneficiat de proiect în anul școlar 2025 - 2026:

2. Boțârlău
3. Brădăcești
4. Buda
5. Călimănești
6. Câmpuri
7. Chiricari
8. Cornetu
9. Coroțeni
10. Costișa
11. Coza
12. Fetești

13. Hângulești
14. Homocea
15. Jariștea
16. Lepșa
17. Lespezi
18. Livada
19. Mărășești
20. Mera
21. Negrilești
22. Nereju
23. Nereju Mic
24. Pădureni
25. Păunești
26. Ploscuțeni
27. Poduri
28. Rădăcinești
29. Rotilești
30. Ruginești
31. Sahastru
32. Sihlea
33. Siretu
34. Slobozia Bradului
35. Șerbănești
36. Tâmboiești
37. Tulnici
38. Vărsătura
39. Vizantea Livezile
40. Vizantea Mănăstirească
41. Vizantea Răzășească
42. Vulcăneasa
43. Vulturu

